CELEX: 32002R0052
Language: ro
Date: 2002-01-11 00:00:00
Title: Regulamentul (CE) nr. 52/2002 al Comisiei din 11 ianuarie 2002 de modificare a Regulamentului (CE) nr. 245/2001 de stabilire a normelor de aplicare a Regulamentului (CE) nr. 1673/2000 al Consiliului privind organizarea comună a piețelor în sectorul inului și cânepei pentru fibre

03/Volumul 40
            
            
               RO
            
            
               Jurnalul Ofícial al Uniunii Europene
            
            
               186
            
         32002R0052
   
               L 010/10
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 52/2002 AL COMISIEI
   
   din 11 ianuarie 2002
   de modificare a Regulamentului (CE) nr. 245/2001 de stabilire a normelor de aplicare a Regulamentului (CE) nr. 1673/2000 al Consiliului privind organizarea comună a piețelor în sectorul inului și cânepei pentru fibre
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1673/2000 al Consiliului din 27 iulie 2000 privind organizarea comună a piețelor în sectorul inului și cânepei pentru fibre (1), în special articolul 9,
   întrucât:
   
               (1)
            
            
               Articolul 3 alineatul (2) a doua liniuță din Regulamentul (CE) nr. 245/2001 al Comisiei din 5 februarie 2001 de stabilire a normelor de aplicare a Regulamentului (CE) nr. 1673/2000 privind organizarea comună a piețelor în sectorul inului și cânepei pentru fibre (2), modificat de Regulamentul (CE) nr. 1093/2001 (3), prevede ca întreprinderile de transformare primară autorizate să se angajeze să țină evidența zilnică a stocurilor pentru operațiunile pe care le realizează. Pentru ca evidența contabilă să fie mai puțin constrângătoare, întreprinderile de transformare primară autorizate trebuie să aibă posibilitatea de a ține evidența pe loturi. În acest scop, este necesară definirea termenului „lot”.
            
         
               (2)
            
            
               Pentru a evita denaturarea concurenței, trebuie extinsă posibilitatea ca întreprinderile de transformare primară autorizate să recurgă la mai mulți operatori pentru curățirea fibrelor scurte de in. Cu toate acestea, dată fiind necesitatea de a menține un nivel adecvat de control, această posibilitate trebuie limitată la cel mult doi operatori de curățire pentru fibrele scurte de in pe întreprindere de transformare primară autorizată și pe an de comercializare.
            
         
               (3)
            
            
               Articolul 10 din Regulamentul (CE) nr. 245/2001 prevede ca fiecare cerere de avans din ajutor să se facă sub rezerva depunerii unei garanții, ceea ce în unele cazuri poate însemna depunerea a cinci garanții diferite în perioada de transformare referitoare la același an de comercializare. Prin urmare, este util să se simplifice acest sistem și să se prevadă că o garanție, calculată pe baza valorii teoretice a dreptului la ajutor pentru fiecare întreprindere de transformare primară, se depune împreună cu prima cerere de avans și rămâne valabilă pentru întreaga perioadă de transformare corespunzătoare. Cu toate acestea, pentru a se ține seama de împrejurările în care calculul valorii teoretice a dreptului la ajutor se poate dovedi mult diferit de estimările reale ale producției, este necesar să se prevadă ca statele membre să stabilească valoarea garanției într-un mod mai flexibil, menținând, însă, un nivel de securitate echivalent.
            
         
               (4)
            
            
               Articolul 17a din Regulamentul (CE) nr. 245/2001 stabilește dispoziții referitoare la importurile de cânepă. La alineatul (2) al doilea paragraf prima liniuță din articolul menționat, definiția uneia din operațiunile la care pot fi supuse semințele de cânepă, altele decât cele destinate însămânțării, poate genera îndoieli cu privire la interpretare. Prin urmare, definiția respectivă trebuie să fie mai concretă.
            
         
               (5)
            
            
               Măsurile prevăzute de prezentul regulament sunt în conformitate cu avizul Comitetului de gestionare a inului și cânepei,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 245/2001 se modifică după cum urmează:
   
               1.
            
            
               Articolul 3 se modifică după cum urmează:
               
                           (a)
                        
                        
                           alineatul (2) a doua liniuță se înlocuiește cu următorul text:
                           
                                       „—
                                    
                                    
                                       să țină evidența zilnică a stocurilor sau evidența pe loturi, coroborată periodic cu contabilitatea financiară și o documentație în conformitate cu cerințele de la alineatul (5), precum și documentele doveditoare prevăzute de statele membre în vederea controalelor,”;
                                    
                                 
                     
                           (b)
                        
                        
                           la alineatul (4) al treilea paragraf, textul „un singur operator de curățire a fibrelor scurte de in” se înlocuiește cu „cel mult doi operatori de curățire a fibrelor scurte de in”;
                        
                     
                           (c)
                        
                        
                           la alineatul (5) primul paragraf, după cuvintele „pe zi” se inserează cuvintele „sau lot”;
                        
                     
                           (d)
                        
                        
                           se adaugă alineatul (6) după cum urmează:
                           „(6)   Un lot este o cantitate determinată de in sau cânepă sub formă de paie, numerotată la intrarea în instalațiile de transformare sau de depozitare prevăzute la alineatul (1).
                           Un lot poate exista pentru un singur contract de vânzare/cumpărare referitor la paie, acord de transformare sau contract de transformare, în conformitate cu articolul 5.”
                        
                     
         
               2.
            
            
               Articolul 10 alineatul (2) se înlocuiește cu următorul text:
               „(2)   Se plătesc avansuri numai dacă în cadrul controalelor prevăzute la articolul 13 nu a fost constatată nici o neregulă comisă de solicitant cu privire la anul de comercializare în cauză și dacă a fost depusă o garanție.
               Cu excepția garanțiilor relevante în cazul în care fibrele scurte de in sunt curățite sub contract, pentru fiecare întreprindere de transformare primară autorizată și pentru fiecare tip de fibră, garanția este de 35 % din valoarea ajutorului corespunzător cantităților de fibre care rezultă din înmulțirea prevăzută la articolul 8 alineatul (3) primul paragraf din prezentul regulament.
               Cu toate acestea, statul membru poate prevedea ca valoarea garanției să se bazeze pe producția estimată. În acest caz:
               
                           (a)
                        
                        
                           garanția nu poate fi eliberată nici în totalitate, nici parțial înainte de acordarea ajutorului;
                        
                     
                           (b)
                        
                        
                           fără a aduce atingere celui de-al cincilea paragraf, în raport cu valoarea totală a avansurilor plătite, valoarea garanției nu poate fi mai mică de:
                           
                                       —
                                    
                                    
                                       110 %, până la data de 30 aprilie a anului de comercializare în cauză;
                                    
                                 
                                       —
                                    
                                    
                                       75 %, între data de 1 mai a anului de comercializare în cauză și data de 31 august următoare;
                                    
                                 
                                       —
                                    
                                    
                                       50 %, între data de 1 septembrie următoare anului de comercializare în cauză și data la care este plătit soldul ajutorului.
                                    
                                 În cazul în care fibrele scurte de in sunt curățite sub contract, garanția respectivă este egală cu 110 %:
                           
                                       —
                                    
                                    
                                       din valoarea ajutorului corespunzător cantităților de fibre care rezultă din înmulțirea prevăzută la articolul 8 alineatul (3) primul paragraf din prezentul regulament sau
                                    
                                 
                                       —
                                    
                                    
                                       în cazul în care statul membru aplică paragraful anterior, valoarea totală a avansurilor plătite pentru anul de comercializare în cauză.
                                    
                                 Garanția se eliberează în totalitate între prima și a zecea zi de la acordarea ajutorului, în funcție de cantitățile pentru care statul membru a acordat ajutorul pentru transformare.”
                        
                     
         
               3.
            
            
               Articolul 17a alineatul (2) al doilea paragraf prima liniuță se înlocuiește cu următorul text:
               
                           „—
                        
                        
                           plasarea în condiții care exclud utilizarea în scopul însămânțării,”.
                        
                     
         Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
   
   Se aplică începând cu anul de comercializare 2001/2002.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 ianuarie 2002.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 193, 29.7.2000, p. 16.
   
      (2)  JO L 35, 6.2.2001, p. 18.
   
      (3)  JO L 150, 6.6.2001, p. 17.